b"\n_START_ARTICLE_\nEdmodo\n_START_SECTION_\nInterf\xc3\xadcie d'usuari\n_START_PARAGRAPH_\nLa interf\xc3\xadcie d'usuari d'Edmodo recorda a la d'altres xarxes socials com Facebook en la que se poden consultar, a la banda dreta i ampla, les publicacions cronol\xc3\xb2gicament, de la m\xc3\xa9s moderna a la m\xc3\xa9s antiga._NEWLINE_A la part esquerra se troben enlla\xc3\xa7os per filtrar les publicacions segons els grups i les comunitats que se segueixen, a m\xc3\xa9s d'un enlla\xc3\xa7 a la p\xc3\xa0gina de perfil per tal d'editar-la._NEWLINE_A la part superior se troben les diferents publicacions que es poden realitzar a Edmodo i al b\xc3\xa0ner superior enlla\xc3\xa7os gen\xc3\xa8rics a la portada, les estad\xc3\xadstiques, suggeriments, biblioteca, una barra de cerca, les notificacions i el men\xc3\xba d'usuari.\n_START_SECTION_\nNotes\n_START_PARAGRAPH_\n\xc3\x89s la forma de publicaci\xc3\xb3 general. Permet a qualsevol usuari publicar un text sense l\xc3\xadmit de car\xc3\xa0cters, enlla\xc3\xa7ar imatges, documents, p\xc3\xa0gines web, v\xc3\xaddeos, etc., i compartir-los amb un grup o una comunitat. Tamb\xc3\xa9 permet programar els missatges.\n_START_SECTION_\nAlertes\n_START_PARAGRAPH_\nS\xc3\xb3n publicacions breus (140 car\xc3\xa0cters com a m\xc3\xa0xim) que, en publicar-les a un grup, se destaca a la portada dels seus components. Tamb\xc3\xa9 permet la seva programaci\xc3\xb3.\n_START_SECTION_\nTasques\n_START_PARAGRAPH_\nPermet l'assignaci\xc3\xb3 de tasques als grups, assenyalant la data d'entrega.\n_START_SECTION_\nQ\xc3\xbcestionaris\n_START_PARAGRAPH_\nPermet la publicaci\xc3\xb3 de q\xc3\xbcestionaris o proves en l\xc3\xadnia d'opci\xc3\xb3 m\xc3\xbaltiple, vertader o fals, resposta curta, omplir els buits o uni\xc3\xb3 d'\xc3\xadtems._NEWLINE_Aquestes proves, en ser realitzades pels alumnes, permeten donar una retroalimentaci\xc3\xb3 immediata, ja que el mateix q\xc3\xbcestionari els facilita una nota, aix\xc3\xad com permeten el seguiment per part del professorat i de les fam\xc3\xadlies._NEWLINE_El docent pot triar el nombre de preguntes, l'ordre d'aquestes (o posar que surtin aleat\xc3\xb2riament) i donar un temps concret per la realitzaci\xc3\xb3 de la prova.\n_START_SECTION_\nEnquestes\n_START_PARAGRAPH_\nPermet la realitzaci\xc3\xb3 d'enquestes a grups concrets. Aquest tipus de publicaci\xc3\xb3 permet al docent controlar el nombre de respostes obtingudes aix\xc3\xad com l'estudi estad\xc3\xadstic d'aquestes.\n_START_SECTION_\nAplicacions\n_START_PARAGRAPH_\nLa part comercial d'Edmodo s\xc3\xb3n les aplicacions que es poden comprar per oferir als estudiants unitats did\xc3\xa0ctiques relacionades amb temes concrets. N'hi ha de gratu\xc3\xaftes._NEWLINE_Aquestes unitats, la majoria d'elles en angl\xc3\xa8s, consten de v\xc3\xaddeos, imatges, textos i activitats que es poden afegir a un curs com un recurs m\xc3\xa9s dins d'aquest entorn virtuals d'aprenentatge.\n_START_SECTION_\nBiblioteca\n_START_PARAGRAPH_\nUna part important de qualsevol entorn virtual d'aprenentatge \xc3\xa9s la funci\xc3\xb3 de repositori de recursos d'ensenyament. Cada usuari t\xc3\xa9 a la seva disposici\xc3\xb3 una biblioteca on pot penjar documents (o enlla\xc3\xa7ar-los des de Google Drive) i on pot trobar tots els enlla\xc3\xa7os que ha fet servir a les publicacions._NEWLINE_Aquesta llibreria permet la creaci\xc3\xb3 de carpetes i la creaci\xc3\xb3 de favorits."